cmeraki/wiki_en_hi huggingface dataset:
तमिल मलेशियाई, जिन्हें मलेशियाई तमिलों के नाम से भी जाना जाता है, पूर्ण या आंशिक तमिल वंश के लोग हैं जो मलेशिया में पैदा हुए या प्रवास कर रहे थे। वे मलेशिया में मलेशियाई भारतीय आबादी के 90% से अधिक बनाते हैं। यद्यपि ब्रिटिश औपनिवेशिक काल के दौरान बड़े पैमाने पर प्रवास हुआ था, वहां तमिल समुदायों की स्थापना एक सहस्राब्दी में हुई थी।
आचार्य बालकृष्ण आयुर्वेद के आचार्य और योग गुरु बाबा रामदेव के सहयोगी हैं। वह आयुर्वेद केन्द्र पतंजलि योगपीठ के अध्यक्ष हैं।
बालकृष्ण का जन्म 4 अगस्त 1972 को हुआ। इनकी माता का नाम सुमित्रा देवी और पिता का नाम जय बल्लभ है। उन्होंने संस्कृत में आयुर्वेदिक औषधियों और जड़ी-बूटियों के ज्ञान में निपुणता प्राप्त की और इसका प्रचार-प्रसार का कार्य करते रहे हैं। उनका जन्म दिवस पतंजलि योगपीठ ट्रस्ट से जुड़े लोग 'जड़ी-बूटी दिवस' के रूप में मनाते हैं। आचार्य बालकृष्ण ने पतंजलि योगपीठ के आयुर्वेद केंद्र के माध्यम से पारंपरिक आयुर्वेद पद्धति को आगे बढ़ाने का कार्य किया है। बालकृष्ण ने आयुर्वेदिक औषधियों से सम्बंधित कई पुस्तकें भी लिखी है। बालकृष्ण ने रामदेव के साथ मिलकर हरिद्वार में आचार्यकुलम की स्थापना की। वह नरेन्द्र मोदी द्वारा शुरू किए गए स्वच्छ भारत अभियान से भी जुड़े हैं।
बालकृष्ण ने आयुर्वेद से संबंधित कुछ पुस्तकों की भी रचना की है, उनके द्वारा लिखी गई पुस्तकें :-
आचार्य बालकृष्ण ने शोध के क्षेत्र में भी अपना अहम योगदान दिया है अपने सह लेखकों के साथ अब तक 41 शोध पत्र लिख चुके हैं।सभी शोधपत्र योग, आयुर्वेद और दवाइयों से संबन्धित हैं।आचार्य श्री ने विभिन्न विद्यालयों के परिसर में मिलने वाले खाद्य पदार्थों के संबंध में अध्ययन किया और इनकी विश्वसनीयता जानने के लिए प्रयोगशालाओं में इसका परीक्षण भी किया है
आयुर्वेद के प्रचार-प्रसार के साथ-साथ बालकृष्ण योग के प्रति भी लोगों को जागरूक बनाने का कार्य कर रहे हैं। आचार्य बालकृष्ण आयुर्वेद की दिशा में अपना महत्वपूर्ण योगदान दे रहे हैं, उनके द्वारा बताए जाने वाले छोटे-छोटे घरेलू नुस्खों से लोगों को बहुत लाभ मिल रहा है।
आचार्य बालकृष्ण को योग और आयुर्वेद के क्षेत्र में उनके योगदान के लिए प्रशंसापत्र, ढाल, प्रमाण पत्र व अन्य पुरस्कारों से सम्मानित किया गया।कुछ उल्लेखनीय सम्मान निम्नवत हैं- 
आचार्य बालकृष्ण के कार्यों की जहाँ एक ओर प्रशंसा हुई तो वहीं उनके साथ कुछ विवाद भी जुड़े हैं जिनमें उनकी भारतीय नागरिकता और शैक्षिक प्रमाणपत्रों पर सवाल उठाये गये। बालकृष्ण ने इन सारे आरोपों को निराधार बताया है और इन सभी आरोपों को सिरे से खारिज कर दिया।
अधिकांश जंतुओं में प्रजनन की क्रिया के लिए संसेचन अनिवार्य है; परंतु कुछ ऐसे भी जंतु हैं जिनमें बिना संसेचन के प्रजनन हो जाता है, इसको आनिषेक जनन या अलैंगिक जनन कहते हैं।
कुछ मछलियों को छोड़कर किसी भी पृष्ठवंशी में अनिषेक जनन नहीं पाया जाता और न कुछ बड़े बड़े कीटगण, जैसे व्याधपतंगगण तथा भिन्नपक्षानुगण में। कुछ ऐसे भी जंतु हैं जिनमें प्रजनन सर्वथा अनिषेक जनन द्वारा ही होता है, जैसे द्विजननिक विद्धपत्रा, किरोटवर्ग, जलपिंशु तथा द्रुयूका में। शल्किपक्षा में अनिषेक जनन बिरले ही मिलता है, किंतु स्यूनशलभवंश की कई एक जातियों में पाया जाता है। घुनों के कुछ अनुवंशों में भी अनिषेक जनन प्राय: पाया जाता है।
प्रजनन, लिंगनिश्चयन, तथा कोशिकाविज्ञान की दृष्टि से कई प्रकार के अनिषेक जननतंत्र पहचाने जा सकते हैं।
प्रजनन की दृष्टि से अनिषेक जनन का निम्नलिखित वर्गीकरण हो सकता है :
इसमें असंसिक्त अंडा कभी-कभी विकसित हो जाता है।
सामान्य अनिषेक जनन निम्नलिखित प्रकारों का होता है:
इसमें अंडा सर्वदा बिना संसेचन के विकसित होता है:
क. पूर्ण अनिषेक जनन में सब पीढ़ी के व्यक्तियों में अनिषेक जनन पाया जाता है।
ख. चक्रिक अनिषेक जनन में एक अथवा अधिक अनिषेक जनित पीढ़ियों के बाद एक द्विलिंग पीढ़ी आती रहती है।
इसमें अंडा या तो संसिक्त होकर विकसित होता है या अनिषेक जनन द्वारा।
लिंगनिश्चय के विचार से अनिषेक जनन तीन प्रकार के होते है:
क. पुंजनन में असंसिक्त अंडे अनिषेक जनन द्वारा विकसित होकर नर जंतु बनते हैं। संसिक्त अंडे मादा जंतु बनते हैं।
ख. स्त्रीजनन में असंसिक्त अंडे विकसित होकर मादा जंतु बनते हैं।
ग. उभयजनन में असंसिक्त अंडे विकसित होकर कुछ नर और कुछ मादा बनते हैं।
कोशिकातत्व की दृष्टि से अनिषेक जनन कई प्रकार का होता है:
अर्धक अनिषेक जनन में अनिषेक जनन द्वारा उत्पन्न जंतु उन अंडों से विकसित होते हैं जिनमें केंद्रक सूत्रों का ह्रास होता है और केंद्रक सूत्रों की मात्रा आधी हो जाती है। यह दो विधि से होता है:
तनू अनिषेक जनन में अनिषेक जनन द्वारा उत्पन्न जंतुओं में केंद्रकसूत्रों की संख्या द्विगुण अथवा बहुगुण होती है। यह दो विधियों से होता है:
स्वतस्संसेचक अनिषेक जनन में नियमित रूप से केंद्रक सूत्रों का युग्मानुबंध तथा ह्रास होता है और केंद्रक सूत्रों की संख्या अंडों में आधी हो जाती है। परंतु केंद्रक सूत्रों की मात्रा, दो अर्धकेंद्रकों के सम्मेलन से पुन: स्थापित केंद्रक के निर्माण अथवा अंतर्भाजन द्वारा पुन: बढ़ जाती है।
अमैथुनी अनिषेक जनन में न तो केंद्रक सूत्रों की मात्रा में ह्रास होता है और न अर्धक अनिषेक जनन अंडों में केंद्रक सूत्रों का युग्मानुबंध और ह्रास होता है। ऐसे अंडों का यदि संसेचन होता है तो वे विकसित होकर मादा बन जाते हैं और यदि संसेचन नहीं होता तो वे नर बनते हैं। इस कारण एक ही मादा के अंडे विकसित होकर नर भी बन सकते हैं और मादा भी। अर्धक अनिषेक जनन का फल इस कारण सदा ही वैकल्पिक एवं पुंजनन होता है।
विदायत बिहार का परिद्ध लोक नृत्य है।
'चेदि' का निम्नलिखित अर्थों में प्रयोग होता है-
किशन महाराज या पंडित किशन महाराज विख्यात तबला वादक थे।
किशन महाराज का जन्म काशी के कबीरचौरा मुहल्ले में 1923 में पारंपरिक रूप से एक संगीतज्ञ के परिवार में हुआ। कृष्ण जन्माष्टमी पर आधी रात को जन्म होने के कारण उनका नाम किशन पड़ा। उन्होंने अपने प्रारंभिक वर्षों में पिता पंडित हरि महाराज से शास्त्रीय संगीत की शिक्षा प्राप्त की। पिता के देहांत के बाद उनके चाचा एवं पंडित बलदेव सहाय के शिष्य पंडित कंठे महाराज ने उनकी शिक्षा का कार्यभार संभाला।
किशन महाराज ने तबले की थाप की यात्रा शुरू करने के कुछ साल के अंदर ही उस्ताद फैय्याज खान, पंडित ओंकार ठाकुर, उस्ताद बड़े गुलाम अली खान, पंडित भीमसेन जोशी, वसंत राय, पंडित रवि शंकर, उस्ताद अली अकबर खान जैसे बड़े नामों के साथ संगत की। कई बार उन्होंने संगीत की महफिल में एकल तबला वादन भी किया। इतना ही नहीं नृत्य की दुनिया के महान हस्ताक्षर शंभु महाराज, सितारा देवी, नटराज गोपी कृष्ण और बिरजू महाराज के कार्यक्रमों में भी उन्होंने तबले पर संगत की।उन्होंने एडिनबर्ग और वर्ष 1965 में ब्रिटेन में कॉमनवेल्थ कला समारोह के साथ ही कई अवसरों पर अपने कार्यक्रम प्रस्तुत कर प्रतिष्ठा अर्जित की। उनके शिष्यों में वर्तमान समय के जानेमाने तबला वादक पंडित कुमार बोस, पंडित बालकृष्ण अय्यर, सुखविंदर सिंह नामधारी सहित अन्य नाम शामिल हैं।
किशन महाराज को वर्ष 2002 में पद्मविभूषण से सम्मानित किया गया था। उन्हें वर्ष 1973 में पद्मश्री, वर्ष 1984 में केन्द्रीय संगीत नाटक पुरस्कार, वर्ष 1986 में उस्ताद इनायत अली खान पुरस्कार, दीनानाथ मंगेशकर पुरस्कार और ताल विलास के अलावा उत्तरप्रदेश रत्न, उत्तरप्रदेश गौरव भोजपुरी रत्न, भागीरथ सम्मान और लाइफ टाइम अचीवमेंट सम्मान से भी नवाजा गया।
अंडाकार आकाशगंगा किसी दीर्घवृत्ताभ आकार वाली आकाशगंगा को कहते हैं, जिसके हर भाग से लगभग बराबर की चमक आ रही हो। इनका आकार एक शुद्ध गोले से लेकर बहुत ही पिचके चपटे अंडे की तरह हो सकता है और इनमें दसियों करोड़ से लेकर दस खरब तारे हो सकते हैं। लेंसनुमा और सर्पिल आकाशगंगाओं के साथ, अंडाकार आकाशगंगाएँ हबल अनुक्रम की तीन मुख्य आकाशगंगाओं की श्रेणियां हैं। अंडाकार आकाशगंगाओं में पुराने तारे होते हैं और इनका अंतरतारकीय माध्यम कम घना होता है। इनमें नवजात तारे कम ही मिलते हैं। हमारे इर्द-गिर्द के ब्रह्माण्ड में लगभग 10-15% आकाशगंगाएँ इस श्रेणी की होती हैं, लेकिन पूरे ब्रह्माण्ड में इनकी प्रतिशत संख्या इस से कम मानी जाती है।
अंग्रेज़ी में "अंडाकार आकाशगंगा" को "ऍलिप्टिकल गैलॅक्सी" कहते हैं।
राजस्थान सरकार का राजकीय विभाग जो अधिसूचित ट्रस्टों / सरकारी और निजी मंदिरों के रख-रखाव, भोग-राग प्रबंध, पुजारियों की नियुक्ति और राजस्थान देवस्थान राज्य व अधीनस्थ सेवा अधिनियम 2000 के अंतर्गत कानूनी/ उत्तराधिकार संबंधी विवादों का निपटारा करने के लिए गठित किया गया है, जिसके कार्यक्षेत्र में राजस्थान राज्य और राजस्थान से बाहर स्थित 390 सरकारी मंदिर और 204 निजी मंदिर आते हैं |
आयुक्त देवस्थान इस विभाग के विभागाध्यक्ष नामित हैं और विभाग का मुख्यालय उदयपुर में है |
विभाग के जालघर के अनुसार -"देवस्‍थान विभाग मन्दिर संस्‍कृति के संरक्षण एवं संवर्द्धन का विभाग है। इस विभाग के वर्तमान स्‍वरूप का भूतपूर्व राजपुताना राज्‍य छोटी-बडी 22 रियासतों के विलीनीकरण के पश्‍चात पूर्व देशी राज्‍यों द्वारा राज्‍यकोष के माघ्‍यम से संचालित मन्दिरों, मठों, धर्मशालाओं आदि के प्रबंधन एवं सुचारू संचालन हेतु वर्ष 1949 में बने वृहत् राजस्‍थान राज्‍य के साथ-साथ हुआ, किन्‍तु परिवर्तित परिस्थितियों के अनुसार समय-समय पर राज्‍य सरकार द्वारा विभागीय कार्यकलापों का विस्‍तार किया गया है तथा नवीन दायित्‍व सौंपे गये है। 
विगत वर्षों में देवस्‍थान विभाग की पहचान मात्र मन्दिरों की सेवा-पूजा और उनकी सम्‍पत्ति के प्रबंधकर्ता विभाग की रही है। अत: संस्‍कृति और आस्‍थाओं के प्रबंध को गतिशील बनाने हेतु शासन की नवीन नीति में देवस्‍थान विभाग को पर्यटन, कला और संस्‍कृति के साथ जोडा गया है तथा तीर्थाटन एवं देशाटन को बढाया देने हेतु पर्यटन, कला एवं संस्‍कृति विभाग् के समन्‍वय से प्रयास किए जा रहे हैं।
राजस्‍थान सार्वजनिक प्रन्‍यास अधिनियम, 1959 के अन्‍तर्गत न्‍यासों का पंजीकरण, शिकायतों की जांच, भूमि सुधार कार्यक्रमों के फलस्‍वरूप मन्दिरों / मठों की भूमियों के पुन: ग्रहण के पश्‍चात निर्धारित वार्षिकी के भुगतान तथा मन्दिरों / संस्‍थाओं का सहायता अनुदान स्‍वीकृत करने के कार्यकलाप भी इस विभाग के कार्यक्षेत्र में विस्‍तारित हुए है।
विभाग का पता - Panchwati, M.G. College Road, Udaipur - 313001 Phone No : 91 - 294 - 2426130, 2524813 Fax No : 91 - 294 - 2423440
गहन चिकित्सा विभाग ) किसी अस्पताल का वह विभाग है जो गहन-चिकित्सा प्रदान करता है। यह विश्व के अधिकांश देशों के अस्पतालों में होता है।
घेवड़ा को 'नेनुआ' और 'गिलकी' आदि नामों से भी जाना जाता है। यह एक लता वाली वनस्पति है जिसके फलों की सब्जी बनती है। इसके फूल पीले रंग के होते हैं।
कबन्ध एक गन्धर्व था जो कि दुर्वासा ऋषि के शाप के कारण राक्षस बन गया था। राम ने उसका वध करके राक्षस योनि से उसका उद्धार किया।एक अन्य कथा के अनुसार यह "श्री" नामक अप्सरा का पुत्र था और "विश्वावसु "नाम का गंधर्व था | यह अत्यंत सुंदर बलशाली तथा इच्छा के अनुसार रूप धारण करने वाला था एक बार इसने बड़ा भयंकर रूप धारण करके स्थूलशिरा नामक ऋषि को बहुत परेशान किया तब उन्होंने इसे शाप दे दिया कि तू इसी रूप में बना रहे यह बड़ा दारुण शाप था, इसके बाद एक बार इंद्र ने इस पर वज्र का प्रहार किया जिससे इसका सिर पेट में घुस गया केवल कबंध अर्थात धड़ ही शेष रहा जिसके कारण इसका नाम कबन्ध पड़ा ||साभार आचार्य गोपाल कृष्ण - रामकथा प्रवक्ता
थॉमस वाल्टर हेवर्ड क्रिकेटर थे जो 1890 के दशक से लेकर प्रथम विश्व युद्ध के फैलने तक सरे और इंग्लैंड के लिए खेले थे। वह प्रमुख रूप से सलामी बल्लेबाज थे पर वो उपयोगी गेंदबाजी भी करते थे। 100 प्रथम श्रेणी शतकों के मील के पत्थर तक पहुंचने वाले वह डब्ल्यू जी ग्रेस के बाद केवल दूसरे बल्लेबाज थे। इंग्लैंड के लिये 1896 से 1909 तक खेले 35 टेस्ट मैचों में उन्होंने 1,999 रन बनाए और 14 विकेट लिये। प्रथम श्रेणी क्रिकेट के 712 मैचों में उन्होंने 43,551 रन बनाए और 481 विकेट लिये।
धुल्लुबास्कोत नेपाल के धवलागिरि अंचल का बाग्लुङ जिला का एक गांव विकास समिति है। यह जगह मै 762 घर है।
नेपाल के 2001 का जनगणना अनुसार धुल्लुबास्कोत का जनसंख्या 3986 है। इसमै पुरुष 46% और महिला 54% है।
भुवनेश्वर विमानक्षेत्र भुवनेश्वर में स्थित है। इसका ICAO कोडहै VEBS और IATA कोड है BBI। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक है। इसकी उड़ान पट्टी की लंबाई 7300 फी. है। बीजू पटनायक हवाई अड्डा जिसे भुवनेश्वर हवाई अड्डा भी कहते हैं, भुवनेश्वर उड़ीसा में स्थित है, इस राज्य का एक मात्र मुख्य हवाई अड्डा है, इसका नाम राज्य के पूर्व मुख्यमंत्री बीजू पटनायक के नाम पर रखा गया है जो ख़ुद एक पायलेट थे।
इस राज्य के तीव्र विकास तथा औधयोगीकरण की संभावना को ध्यान में रखते हुए इस अड्डे का विस्तार करने की योजना प्रस्तावित है, 2010 तक इसे अंतररास्ट्रीय उड़ानों हेतु खोल दिया जायेगा। इस हेतु यहाँ 50 करोड़ डालर का निवेश किया जायेगा।राज्य सरकार ने इस हेतु आवश्यक भूमि भी अधिग्रहित कर ली है, अपने नए रूप में यह अड्डा बोइंग 747 विमान को भी संभाल सकेगा, इस अड्डे पे सभी मानक सुविधाए मौजूद रहेंगी, जैसे एकसरे मशीन, एयरोब्रिज आदि।

अहमदाबाद →सरदार वल्लभभाई पटेल अंतर्राष्ट्रीय हवाई अड्डा · अमृतसर →राजा सांसी अंतर्राष्ट्रीय विमानक्षेत्र* · बेंगलुरु → देवनहल्ली अंतर्राष्ट्रीय विमानक्षेत्र · कालीकट→ कालीकट अंतर्राष्ट्रीय विमानक्षेत्र * · चेन्नई → चेन्नई अंतर्राष्ट्रीय हवाई अड्डा · कोयंबतूर→ कोयंबतूर विमानक्षेत्र * · गुवाहाटी → लोकप्रिय गोपीनाथ बारदोलोइ  · गया→गया विमानक्षेत्र * · गोआ →डैबोलिम विमानक्षेत्र * · हैदराबाद →राजीव गाँधी  · इंदौर →देवी अहिल्याबाई होल्कर* · जयपुर →सांगानेर हवाई अड्डा)* · कोचीन अंतर्राष्ट्रीय विमानक्षेत्र, नेदुंबस्सरी · कोलकाता→नेताजी सेभाष चंद्र बोस हवाई अड्डा दमदम · लखनऊ→अमौसी अंतर्राष्ट्रीय विमानक्षेत्र* · मंगलौर→मंगलौर अंतर्राष्ट्रीय विमानक्षेत्र * · मुंबई→छत्रपति शिवाजी अंतर्राष्ट्रीय विमानक्षेत्र, सहर · नागपुर → डॉ॰ बाबासाहेब आंबेडकर अंतर्राष्ट्रीय विमानक्षेत्र * · नई दिल्ली→ इन्दिरा गाँधी अन्तर्राष्ट्रीय हवाई अड्डा पालम · पटना→लोकनायक जयप्रकाश विमानक्षेत्र* · पुणे→पुणे विमानक्षेत्र * · तिरुवनंतपुरम →त्रिवेंद्रम अंतर्राष्ट्रीय विमानक्षेत्र · तिरुचिरापल्ली →तिरुचिरापल्ली विमानक्षेत्र* · वाराणसी →वाराणसी विमानक्षेत्र *
कुडप्पा · दोनकोंड · श्री सत्य साईं, पुट्टपर्थी · राजामुंद्री · तिरुपति · विजयवाड़ा ·  · वारंगल
अलोंग · डापोरिजो ·  पासीघाट · तेज़ु · ज़िरो 
 डिब्रुगढ़ · जोरहाट · लीलाबाड़ी · सिल्चर · तेजपुर 
 मुजफ्फरपुर · पुर्णिया · रक्सौल
बिलासपुर · जगदलपुर · रायपुर
भावनगर · भुज · कांदला · जामनगरपोरबंदर · राजकोट · सूरत · वडोदरा 
करनाल फ्लाइंग क्लब
गग्गल · भुंतर · शिमला
जम्मू · लेह कुशोक बकुला रिम्पोची · श्रीनगर
जमशेदपुर · बिरसा मुंडा 
जाक्कुर · बेल्गाम · बेल्लारी · हुबली · मंदकली
भोपाल · ग्वालियर · जबलपुरपुर · खजुराहो · खंडवा विमानक्षेत्र
 औरंगाबाद · कोल्हापुर · जूहू
इम्फाल 
शिलांग 
लेंगपुई 
 दीमापुर
बीजू पटनायक 
 साहनिवाल · पटियाला एविएशन क्लब
जैसलमेर · जोधपुर · महाराणा प्रताप, उदयपुर
मदुरई · तुतिकुड़ी
अगरतला 
 जॉलीग्रांट 
बागडोगरा
अगाति · चंडीगढ़ · दमन · दीव · सफदरजंग, नई दिल्ली · वीर सावरकर 
अर्कोणम · अंबाला · बागडोगरा · भुज रुद्र माता · कार निकोबार · चाबुआ · चंडीगढ़ · दीमापुर · डिंडीगल · गुवाहाटी · हलवाड़ा · हाशीमारा · हिंडन · कुंभिर्ग्राम · पालम · सफ़दरजंग · तंजौर · यलहंका
 बेगमपेट ·  एच ए एल बंगलुरु अंतर्राष्ट्रीय · बीकानेर · बमरौली · गोरखपुर
एजाथियोप्राइन एक कार्बनिक यौगिक है।
राजस्थान के सिरोही जिले के कालन्द्री गाव में बहुत ही प्राचीन ब्रहमाजी का मंदिर है। वर्तमान काल में इस मंदिर की प्राण प्रतिष्ठा 2014 में पुरोहित समाज द्वारा हुई, तथा इसे ब्रह्मा विष्णु महेश धाम भी कहते हैं यहाँ पर तीनो मंदिर विराजमान है। यह ब्रहामजी मंदिर 700 वर्ष पुराना है। इस मंदिर में हर वर्ष मेला लगता है, मेले में हजारो श्रद्धालु श्री ब्रहमाजी भगवान के दर्शन करने आते हैं।
रामचंद्र छत्रपति हरियाणा के सिरसा शहर से प्रकाशित होने वाले एक स्थानीय सांध्य समाचारपत्र पूरा सच के प्रकाशक व संपादक थे। 30 मई 2002 में उन्होंने अपने समाचार पत्र में डेरा सच्चा सौदा में बाबा गुरमीत राम रहीम द्वारा साध्वियों के साथ तथाकथित रूप से हो रहे दुराचार की खबर छापी थी। 19 अक्तूबर 2002 में अज्ञात हमलावरों नें उन्हें गोली मार दी। 21 अक्तूबर को दिल्ली के अपोलो अस्पताल में उनका निधन हो गया। 
अगस्त 2017 में अदालत द्वारा इसी मामले में डेरा प्रमुख को दोषी पाया गया व उन्हें 20 साल कारावास की सज़ा हुई।
1254 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 1254 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है।
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 1254 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते हैं।
राधामोहन गोकुल हिन्दी साहित्यकार थे। इनका जन्म 1865 में उत्तर प्रदेश के गोपालगंज नामक स्थान में हुआ था। 3 सितम्बर 1935 को पेचिश के कारण उनकी मौत हो गई। उनकी स्मृति को सहेजे रखने के लिए अखिल भारतीय हिंदी साहित्य सम्मेलन, प्रयाग ने स्वतंत्रता-संग्राम और समाज-सुधार पर उत्कृष्ठ पुस्तक लिखने वाले लेखकों को "राधामोहन गोकुलजी पुरस्कार" देने की घोषणा की।
भाटगडा, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
टीनू आनन्द हिन्दी फ़िल्मों के एक अभिनेता हैं। श्री आनंद अभिनेता से ज्यादा फ़िल्म निर्देशक के तौर पर ज्यादा जाने जाते हैं। उनकी ज्यादतर फ़िल्में हास्य फ़िल्में होती हैं।
दूर्वा यानि दूब यह एक तरह की घास है जो पूजन में प्रयोग होती है। 
दूर्वा घास का पूजन में इस्तेमाल होता है।
निर्देशांक: 25°09′N 85°27′E / 25.15°N 85.45°E / 25.15; 85.45
तेघरा बेगूसराय, बिहार का एक प्रखण्ड है। 
साँचा:तेघरा प्रखण्ड के गाँव
यह दिल्ली की आवासीय कालोनी है।आई एन ए कालोनी दिल्ली शहर का एक क्षेत्र है। 
यह दिल्ली मेट्रो रेल की दक्षिण विस्तार वाली येलो लाइन शाखा का एक स्टेशन भी है।
चीलपल्लॆ में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
यह एक नक्षत्र है।नक्षत्रों की कड़ी में भरणी को द्वितीय नक्षत्र माना जाता है। इस नक्षत्र का स्वामी शुक्र ग्रह होता है। जो व्यक्ति भरणी नक्षत्र में जन्म लेते हैं वे सुख सुविधाओं एवं ऐसो आराम चाहने वाले होते हैं। इनका जीवन भोग विलास एवं आनन्द में बीतता है। ये देखने में आकर्षक व सुन्दर होते हैं। इनका स्वभाव भी सुन्दर होता है जिससे ये सभी का मन मोह लेते हैं। इनके जीवन में प्रेम का स्थान सर्वोपरि होता है। इनके हृदय में प्रेम तरंगित होता रहता है ये विपरीत लिंग वाले व्यक्ति के प्रति आकर्षण एवं लगाव रखते हैं। 
भरनी नक्षत्र के जातक उर्जा से परिपूर्ण रहते हैं। ये कला के प्रति आकर्षित रहते हैं और संगीत, नृत्य, चित्रकला आदि में सक्रिय रूप से भाग लेते हैं। ये दृढ़ निश्चयी एवं साहसी होते हैं। इस नक्षत्र के जातक जो भी दिल में ठान लेते हैं उसे पूरा करके ही दम लेते हैं। आमतौर पर ये विवाद से दूर रहते हैं फिर अगर विवाद की स्थिति बन ही जाती है तो उसे प्रेम और शान्ति से सुलझाने का प्रयास करते हैं। अगर विरोधी या विपक्षी बातों से नहीं मानता है तो उसे अपनी चतुराई और बुद्धि से पराजित कर देते हैं।
जो व्यक्ति भरणी नक्षत्र में जन्म लेते हैं वे विलासी होते हैं। अपनी विलासिता को पूरा करने के लिए ये सदैव प्रयासरत रहते हैं और नई नई वस्तुएं खरीदते हैं। ये साफ सफाई और स्वच्छता में विश्वास करते हैं। इनका हृदय कवि के समान होता है। ये किसी विषय में दिमाग से ज्यादा दिल से सोचते हैं। ये नैतिक मूल्यों का आदर करने वाले और सत्य का पालन करने वाले होते हैं। ये रूढ़िवादी नहीं होते हैं और न ही पुराने संस्कारों में बंधकर रहना पसंद करते हें। ये स्वतंत्र प्रकृति के एवं सुधारात्मक दृष्टिकोण रखने वाले होते हैं। इन्हें झूठा दिखावा व पाखंड पसंद नहीं होता। 
इनका व्यक्तित्व दोस्ताना होता है और मित्र के प्रति बहुत ही वफादार होते हैं। ये विषयों को तर्क के आधार पर तौलते हैं जिसके कारण ये एक अच्छे समालोचक होते हैं। इनकी पत्नी गुणवंती और देखने व व्यवहार मे सुन्दर होती हैं। इन्हें समाज में मान सम्मान और प्रतिष्ठा मिलती है।
एसापूर, बजार्हथ्नूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
उपनदी या सहायक नदी ऐसे झरने या नदी को बोलते हैं जो जाकर किसी मुख्य नदी में विलय हो जाती है। उपनदियाँ सीधी किसी सागर या झील में जाकर नहीं मिलतीं। कोई भी मुख्य नदी और उसकी उपनदियाँ एक जलसम्भर क्षेत्र बनती हैं जहाँ का पानी उपनदियों के ज़रिये मुख्य नदी में एकत्रित होकर फिर सागर में विलय हो जाता है। इसका एक उदाहरण यमुना नदी है, जो गंगा नदी की एक उपनदी है। प्रयाग में विलय के बाद यमुना का पानी गंगा में मिल जाता है और उस से आगे सिर्फ मुख्य गंगा नदी ही चलती है।
'उपनदी' को अंग्रेज़ी में 'ट्रिब्युटरी' कहते हैं। यूनानी भाषा में 'उपनदी' को 'पारापोतामोस' कहते हैं।
निर्देशांक: 25°30′N 86°29′E / 25.5°N 86.48°E / 25.5; 86.48
दीघौन बिहार के खगड़िया मे बेलदौर प्रखण्ड स्थित एक गाँव है।
एमएसएन या विंडोज़ लाइव मेसेंजर - माइक्रोसॉफ्ट का एक तत्क्षण-संदेश-प्रोग्राम है, जिस के द्वारा इन्टरनेट का प्रयोग करने वाले आपस में संदेश भेज सकते हैं।अंतरजाल-पन्ना: get.live.com/messenger/overview
अकोप वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, जयन्त, विजय, सुराष्ट्र, राष्ट्रवर्धन, धर्मपाल तथा सुमन्त्र
ओमी वैद्य एक अमेरिकी अभिनेता हैं जिन्हें मुख्यतः 2009 की बॉलीवुड फ़िल्म थ्री इडीयट्स में चतुर रामालिंगम या "साइलेंसर" के अभिनय के लिए जाना जाता है।
वैद्य का जन्म एवं पालन-पोषण युका वैली, कैलिफोर्निया में हुआ। उन्होंने लॉस एंजेल्स काउंटी हाय स्कूल फोर द आर्ट्स से स्नातक की और बाद में यूनिवर्सिटी ऑफ़ कैलिफोर्निया, सान्ता क्रूज़ में दो वर्षों के लिए गये। उसके बाद वो न्यूयॉर्क विश्वविद्याल से में टिस स्कूल ऑफ़ आर्ट्स स्थानांतरित हो गये।
वैद्य ने 22 अगस्त 2009 को मिनल पटेल के साथ विवाह किया।
2010 स्क्रीन अवार्ड
2010 आइफा पुरस्कार
2010 लायंस गोल्ड पुरस्कार
-
देवासी समाज राजस्थान के जोधपुर पाली,जालोर और सिरोही जिलों आदि में अच्छी संख्या में निवास करते हैं  देवासी या गोपालक के नाम से जानी जाती यह जाति रबारी जाति में से उतर कर आई है। ऐसा कई विद्वानो का मानना है।
 यह जाति भोली भाली और श्रद्धालु होने से देवों का वास इनमें रहता है देवासी का अर्थ - देवो का वास या देव के वंशज होने से इन्हें देवासी के नाम से जाना जाता है।
देवासी जाति का इतिहास बहुत पूराना है लेकिन शुरू से ही पशुपालन का मुख्य व्यवसाय और घुमंतू जीवन होने से कोई आधारभुत ऐतिहासिक ग्रंथ लिखा नहीं गया और अभी जो भी इतिहास मिल रहा है वो दंतकथाओ पर आधारित है। मानव बस्ती से हमेशा दूर रहने से देवासी समाज समय के साथ परिवर्तन नहीं ला सका है। अभी भी इस समाज में रीति-रिवाज, पोशाक ज्यों का त्यों रहा है। 21वीं सदी में शिक्षित समाज के संम्पर्क में आने से शिक्षण लेने से सरकारी नौकरी, व्यापार, उद्योग, खेती वगैरह जरूर अपनाया है।
 हर जाति की उत्पत्ति के बारे में अलग अलग राय होती है वैसे ही इस जाति के बारे में भी कई मान्यताएँ हैं। इस जाति के बारे में एक पौराणीक दंतकथा प्रचलित है- कहा जाता है कि माता पार्वती एक दिन नदी के किनारे गीली मिट्टी से ऊँट जैसी आकृति बना रही थी तभी वहाँ भोलेनाथ भी आ गये। माँ पार्वती ने भगवान शिव से कहा- हे महाराज! क्यो न इस मिट्टी की मुर्ति को संजीवीत कर दे। भोलेनाथ ने उस मिट्टी की मुर्ति को संजीवन कर दिया। माँ पार्वती ऊँट को जीवित देखकर अतिप्रसन्न हुई और भगवान शिव से कहा-हे महाराज! जिस प्रकार आप ने मिट्टी के ऊँट को जीवित प्राणी के रूप में बदला है, उसी प्रकार आप ऊँट की रखवाली करने के लिए एक मनुष्य को भी बनाकर दिखलाओ। आपको पता है उसी समय भगवान शिव ने अपनी नजर दोड़ायी सामने एक समला का पेड़ था। समला के पेड़ के छिलके से भगवान शिव ने एक मनुष्य को बनाया। समला के पेड से बना मनुष्य सामंड गौत्र का देवासी था। आज भी सामंड गौत्र देवासी जाति में अग्रणीय है। देवासी भगवान शिव का परम भगत है।
    शिवजी ने देवासी को ऊँटो के टोलो के साथ विदा किया। उनकी चार बेटी हुई, शिवजी ने उनके ब्याह राजपूत जाति के पुरुषो के साथ किए और उनकी संतान अलग हो गई और और एक अलग देवासी जाति हो गई देवासी जाति के रूप में उत्पन हुई फालना और सांडेराव का बिच एक निम्बेश्वर महादेव का मंदिर है जो देवसीयो का आस्था स्थल है लोगो का कहना हे की महादेव निम्बेश्वर एक देवासी को मिले थे
ये लोग अपनी विशिष्ट संस्कृति और वेशभूषा के लिए जाने जाते हैं इनका मुख्य व्यवसाय पशुपालन और उससे जुड़े व्यवसाय है जैसे दूध,उन् आदि का व्यापार
वर्तमान में ओटाराम देवासी सिरोही विधानसभा से विधायक है
काव्य में एक प्रकार का अर्थ दोष
परिभाषा:-आचार्य मम्मट के अनुसारकाव्य के मुख्य अर्थ के विधात तत्व ही दोष है|आचार्य विश्वनाथ प्रसाद ने साहित्यदर्पण में "रसापकर्षका दोष:" कहकर रस का अपर्कष करने वालो तत्वों को दोष बताया है|दोषों का विभाजन:---दोषों का विभाजन करना तर्कसंगत नही है काव्यप्रकाश में 70 दोष बताए गये है इन्हे प्रायः पांच दोषो में विभाजित किया गया है:--1-पद दोष 2- पदांश दोष 3- वाक्य दोष. 4- अर्थ दोष 5- रस दोष
शहनाई भारत के सबसे लोकप्रिय वाद्ययंत्र में से एक है जिसका प्रयोग शास्त्रीय संगीत से लेकर हर तरह के संगीत में किया जाता है। स्वर्गीय उस्ताद बिस्मिल्ला ख़ां भारत में शहनाई के सबसे प्रसिद्ध वादक समझे जाते हैं।
टाण्डा उत्तर प्रदेश के अम्बेडकर नगर ज़िले का एक कस्बा है। 
2011 जनगणना के अनुसार यहाँ की जनसंख्या 95,516 है, जिसमे 49,429 पुरुष तथा 46,087 महिलाएँ हैं। 6 वर्ष से कम के बच्चों की जनसंख्या 12,090 है जो कि कुल जनसंख्या का 12.66% है। यहाँ की लिंगानुपात दर 932 है जो कि उत्तर प्रदेश राज्य की दर 912 से उच्च है। साक्षरता दर 77.60% है जो कि राज्य दर 67.68% से अधिक है। पुरुष साक्षरता दर 81.78% है जबकि महिला साक्षरता दर 73.10% है।
मंचेरियल भारत के तेलंगाना राज्य का एक ज़िला है।
मेहराम नगर दिल्ली का एक आवासीय क्षेत्र है।
साँप या सर्प, पृष्ठवंशी सरीसृप वर्ग का प्राणी है। यह जल तथा थल दोनों जगह पाया जाता है। इसका शरीर लम्बी रस्सी के समान होता है जो पूरा का पूरा स्केल्स से ढँका रहता है। साँप के पैर नहीं होते हैं। यह निचले भाग में उपस्थित घड़ारियों की सहायता से चलता फिरता है। इसकी आँखों में पलकें नहीं होती, ये हमेशा खुली रहती हैं। साँप विषैले तथा विषहीन दोनों प्रकार के होते हैं। इसके ऊपरी और निचले जबड़े की हड्डियाँ इस प्रकार की सन्धि बनाती है जिसके कारण इसका मुँह बड़े आकार में खुलता है। इसके मुँह में विष की थैली होती है जिससे जुडे़ दाँत तेज तथा खोखले होते हैं अतः इसके काटते ही विष शरीर में प्रवेश कर जाता है। दुनिया में साँपों की कोई 2500-3000 प्रजातियाँ पाई जाती हैं। इसकी कुछ प्रजातियों का आकार 10 सेण्टीमीटर होता है जबकि अजगर नामक साँप 25 फिट तक लम्बा होता है। साँप मेढक, छिपकली, पक्षी, चूहे तथा दूसरे साँपों को खाता है। यह कभी-कभी बड़े जन्तुओं को भी निगल जाता है।
सरीसृप वर्ग के अन्य सभी सदस्यों की तरह ही सर्प शीतरक्त का प्राणी है अर्थात् यह अपने शरीर का तापमान स्वंय नियंत्रित नहीं कर सकता है। इसके शरीर का तापमान वातावरण के ताप के अनुसार घटता या बढ़ता रहता है। यह अपने शरीर के तापमान को बढ़ाने के लिए भोजन पर निर्भर नहीं है इसलिए अत्यन्त कम भोजन मिलने पर भी यह जीवीत रहता है। कुछ साँपों को महीनों बाद-बाद भोजन मिलता है तथा कुछ सर्प वर्ष में मात्र एक बार या दो बार ढेड़ सारा खाना खाकर जीवीत रहते हैं। खाते समय साँप भोजन को चबाकर नहीं खाता है बल्कि पूरा का पूरा निकल जाता है। अधिकांश सर्पों के जबड़े इनके सिर से भी बड़े शिकार को निगल सकने के लिए अनुकुलित होते हैं। अफ्रीका का अजगर तो छोटी गाय आदि को भी नगल जाता है। विश्व का सबसे छोटा साँप थ्रेड स्नेक होता है। जो कैरेबियन सागर के सेट लुसिया माटिनिक तथा वारवडोस आदि द्वीपों में पाया जाता है वह केवल 10-12 सेंटीमीटर लंबा होता है। विश्व का सबसे लंबा साँप रैटिकुलेटेड पेथोन है, जो प्राय: 10 मीटर से भी अधिक लंबा तथा 120 किलोग्राम वजन तक का पाया जाता है। यह दक्षिण -पूर्वी एशिया तथा फिलीपींस में मिलता है।
टेक्सस में पाया जाने वाला कोरल सर्प
केंचुली छोड़ता हुआ एक साँप
मुर्गी को निगलता हुआ एक अजगर
अफ्रीका का एक अंडे खाने वाला साँप
अफ्रीका का हरे रंग का अजगर साँप, यह पेड़ पर रहता है।
एक व्यस्क किंग कोबरा
एक सूंदर करइत साँप
भारतीय नाग का फन
काजल शब्द का तात्पर्य निम्न में से किसी से हो सकता है:
निर्देशांक: 13°11′N 79°38′E / 13.18°N 79.63°E / 13.18; 79.63तिरुट्टनी तमिल नाडु राज्य में तिरुवल्लुर जिले का एक शहर है। यह जिले का प्रधान पर्यटन केन्द्र है और चेन्नई से 85 कि॰मी॰ दूर है। यहां पर्वत पर भगवान मुरुगन का प्रसिद्ध मंदिर है, जो उनके प्रसिद्ध छः मंदिरों में से एक है। इस पर्वत पर 365 सीढ़ियां हैं, जो वर्श्ज के 365 दिनों की परिचायक हैं। यहां से आंध्र प्रदेश राज्य मात्र 15 कि॰मी॰ रह जाता है। शहर बस और रेल सुविधा से प्रमुख शहरों से भली-भांति जुड़ा है। 
तिरुट्टनी की स्थिति 13°11′N 79°38′E / 13.18°N 79.63°E / 13.18; 79.63 पर है। यहां की औसत ऊंच्आई 76 मीटर है।
किसी भी भाषा के वे शब्द अव्यय कहलाते हैं जिनके रूप में लिंग, वचन, पुरुष, कारक, काल इत्यादि के कारण कोई विकार उत्पत्र नहीं होता। ऐसे शब्द हर स्थिति में अपने मूलरूप में बने रहते है। चूँकि अव्यय का रूपान्तर नहीं होता, इसलिए ऐसे शब्द अविकारी होते हैं। अव्यय का शाब्दिक अर्थ है- 'जो व्यय न हो।'
अव्यय के पांच प्रकार के होते हैं-
अर्थ के अनुसार क्रिया-विशेषण के चार भेद हैं- 
क्रिया-विशेषण
राजश्री प्रोडक्शन्स प्रा लि. एक बॉलीवुड की फिल्म निर्माण कंपनी है। यह आंशिक रूप से फिल्म-वितरक का काम भी करती है। 15 अगस्त, 1947 को ताराचंद बड़जात्या ने इस कंपनी की नींव रखी थी। इनकी कुछ फ़िल्मों में दोस्ती से लेकर एक विवाह ऐसा भी तक हैं।
यहोवा के साक्षी ईसाई धर्म का एक संप्रदाय है जिसकी धार्मिक मान्यताएँ मुख्यधारा ईसाईयत से भिन्न हैं। संस्था के अनुसार विश्व भर में उसके 8.2 मिलियन अनुयायी इंजीलवाद में लगे हुए हैं, सम्मेलन उपस्थिति 12 मिलियन तथा वार्षिक स्मृति उपस्थिति 19.86 मिलियन से अधिक है। 
यहोवा के साक्षी पदानुक्रमित व्यवस्था में बटे होते हैं। सबसे निचले स्तर पर मंडली होती है जिसमें लगभग 100 सदस्य होते हैं। प्रत्येक मंडली में बाइबल की "गहरी समझ" रखनेवाला तजुरबेकार पुरुष 'प्राचीन' के तौर पर कार्य करता है। प्राचीन अपनी मंडली की देखरेख करता है। मंडलियों के ऊपर सर्किट होता है जो तकरीबन 20 मंडलियों से मिलकर बनता है। इसके ऊपर ज़िला होता है जिसमें करीब 10 शामिल होते हैं।
ऐसी साहित्यिक रचनाएँ जिनमें पहने रहस्य का निर्माण किया जाता है और फिर कथा का अंत रहस्य को सुलझाने से होता है गुप्तचरकथा साहित्य कही जाती हैं। इनमें कथा का नायक एक गुप्तचर होता है।
बाबू भाई पटेल, उर्फ़ बाबू बजरंगी, वीएचपी नेता और बजरंग दल के गुजरात-विंग के नेता हैं। 28 फ़रवरी 2002 को जब नरोदा पाटिया इलाके को घेर कर 97 लोगों की हत्या कर दी गई थी, आरोप है कि भीड़ का नेतृत्व कोडनानी ने किया था और बाबू बजरंगी भी उसमें शामिल थे। नरोदा पाटिया दंगों के मामले में एक विशेष अदालत ने माया कोडनानी को 28 वर्ष की कैद और बाबू बजरंगी को आजीवन कारावास की सजा सुनाई गई थी।
उर्दू पश्तोहिन्दकोसराईकीखोवर
ख़ैबर-पख़्तूनख़्वा पाकिस्तान का एक प्रान्त या सूबा है। इसे सूबा-ए-सरहद के नाम से भी जाना जाता है जो अफ़ग़ानिस्तान की सीमा पर स्थित है।यहाँ पर पश्तूनों की आबादी अधिक है जिन्हें स्थानीय रूप से पख़्तून भी कहते हैं। इनकी मातृभाषा पश्तो है। इस प्रांत की जनसंख्या करीब 2 करोड़ है जिसमें अफ़ग़ानिस्तान से आए शरणार्थियों की 15 लाख की आबादी सम्मिलित नहीं है।
आर्यों का आगमन ईसा के कोई 2000 साल पहले आरंभ हुआ। इस क्षेत्र में इंडो-ईरानियन शाखा आई। माना जाता है कि सातवीं सदी ईसापूर्व में हिन्दू महाजनपद गान्धार यहीं या इसी के समीप स्थित था। ईसा के 200 साल पहले बौद्ध धर्म यहाँ बहुत लोकप्रिय हुआ। मौर्यों के पतन के बाद इसपर कुषाणों का शासन आया। यह कुषाण साम्राज्य की राजधानी था और इस्लाम आने से पहले इसपर ईरानी आकर्मण भी होते रहे। इससे यहाँ जरथुष्ट्र के अनुयायियों की भी आबादी थी।
सातवीं सदी में चीन के पर्यटकों ने यहाँ के बौद्ध धर्म का जिक्र किया है। ग्यारहवीं सदी में गज़नी के महमूद ने बौद्ध तथा जोरास्ट्री शाहों को हराकर अपना शासन स्थापित किया। गज़नी तथा गज़नी पर गोर के शासन के बाद यहाँ तुर्क तथा अरबों की आबादी बढ़ती गई। दिल्ली सल्तनत के शासन में भी यहाँ इस्लाम अपनाया गया। मुग़लों तथा फ़ारस के साफ़वियों के बीच इस क्षेत्र को लेकर संघर्ष होता रहा। 1893 में अंग्रेज़ों ने अफ़गानों से यह क्षेत्र एक समझौते में ले लिया और 1947 में जब पाकिस्तान आज़ाद हुआ तो यह पाकिस्तान का अंग बन गया।उत्तर पश्चिम सीमांत प्रान्त में 24 जिले हैं।
सेवार्थी-सेवक मॉडल एक फैला हुआ अप्लिकेशन संरचना है जिसमें किसी बड़े कार्य को कई सेवकों में बांट दिया जाता है।
एम ए खान  एक भारतीय राजनीतिज्ञ तथा पूर्व मध्य प्रदेश के राज्यपाल है |
श्री नरसिंह पुराण महर्षि वेदव्यास द्वारा रचित यह भारतीय ग्रंथ समूह पुराण से जुड़ा है, यह एक उपपुराण है। आर° सी° हाज़रा के शोध के अनुसार यह 5वी शताब्दी के बाद के हिस्से में लिखा गया था तथा इसका तेलुगू संस्करण 1300 ई° के बाद का है।
इसके पुस्तक.. संस्करण में 68 अध्याय तथा 3,464 श्लोक हैं, 8वां अध्याय यम गीता के तीन संस्करणों में से एक है।अध्याय 36 से 54 तक भगवान विष्णु के 10 अवतारों का विस्तारपूर्वक वर्णन है। 21वें और 22वें अध्याय में सूर्यवंश तथा सोम वंश का वर्णन है इनके अंत में महाराज शुद्धोदन के पुत्र भगवान गौतम बुद्ध तथा क्षेमक का वर्णन है। 41 से 44 अध्याय तक नरसिंहावतार कथा, 47 से 52 तक राम कथा और 53 वे अध्याय में भगवान कृष्ण की कथा सारगर्भित है। अध्याय 57 से 61 तक स्वतंत्र लेख हैं जिसे हरित संहिता अथवा लघुहरित स्मृति कहते हैं.
इस पुराण में कुल 68 अध्याय हैं जिनके नाम निम्नांकित हैं:---
सकोट नेपाल के सेती अंचल के अछाम जिला के एक गाँव है।
जीसैट-10 एक भारतीय संचार उपग्रह है। जिसे भारतीय अंतरिक्ष अनुसंधान संगठन द्वारा विकसित किया गया है। यह अपने साथ 12 केयू-बैंड, 12 सी-बैंड, 6 कम विस्तारित सी-बैंड और गगन के लिए नेविगेशन पेलोड ले गया है। इसका प्रक्षेपण 29 सितंबर 2012 को गुयाना अंतरिक्ष केंद्र, फ्रांस से हुआ था।
बहूरानी 1963 में बनी हिन्दी भाषा की फिल्म है। यह एक ऐसे लड़के के बारे में है जिसके माँ बाप उसका विवाह एक गाव की लड़की से करवा देते है। क्योंकि दूल्हा इस बात से खुश नहीं, इस कारण वो दहेज़ में आये सोने को नकली बताकर तलाक लेने की कशिश करता है। फिर दुल्हन व उसका भाई उसे समझाते हैं कि वो भी शहर की लड़की बन सकती है।
बिलई, पिथौरागढ तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
1860 ईस्वी में महान रूसी लेखक इवान तुर्गनेव द्वारा रचित उपन्यास 'पिता और पुत्र' वर्तमान परिपेक्ष्य में भी उतना ही प्रासंगिक है, जितना उस दौर में था। तुर्गेनेव ने इस उपन्यास को उस दौर में लिखा था, जब रूस में तानाशाह जार निकोलाई प्रथम के शासन का अंत हुआ था और वहाँ सामाजिक बदलाव अँगड़ाइयाँ ले रही थीं। हर दौर की तरह इस दौर में भी नई पीढ़ी और पुरानी पीढ़ी के बीच एक अंतर देखने को मिलता है। नई पीढ़ी में हमेशा एक नई सोच और नए विचारों का प्रार्दुभाव होता है और पुरानी पीढ़ी उसका विरोध यह कहकर करती है कि यह नीतिगत नहीं है, इस उपन्यास के मूल में भी यही विचार निहित है। साथ ही पिता और पुत्र के रिश्ते का जो वर्णन मिलता है वह वाकई दिल को छूने वाला है। उपन्यास के पात्रों के माध्यम से उन्नीसवीं सदी के शुरुआत में रूस की सामाजिक स्थिति कैसी थी, इस पर बारीकी से प्रकाश डाला गया है। बजारोव, अरकादी निकोलाई पेत्रोविच, पावेल पेत्रोविच जैसे अलग-अलग विचारों वाले पात्रों के जरिए इस बात को स्पष्ट करने का प्रयास किया गया है कि जार के शासन के बाद लोगों को किन-किन वैचारिक और सामाजिक संघषों का सामना करना पड़ा है। इन सब के बीच विभिन्न घटनाओं के जरिए लेखक ने किसानों की स्थितियों पर भी प्रकाश डाला है। उपन्यास के केन्द्र में बजारोव है, जो रूस के उस दौर की सामाजिक और मानसिक सोच के बिल्कुल उलट है। वह खुद को निहलिस्ट मानता है, उसका अक्कड़पन ही उसकी सबसे बड़ी खासियत है।
श्रीलंका का ध्वज श्रीलंका का राष्ट्रीय ध्वज है।
यह मिस्र का एक प्रमुख बंदरगाह है। अलेक्सेन्ड्रिया बंदरगाह नील नदी का डेल्टा में स्थित है और भूमध्य सागर से बहुत क़रीब है।
पन्याली, धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
पिस्कारेवस्कोए शहीद स्मारक रुस के सेंट पीटर्सबर्ग में स्थित लेनिनग्राद की घेराबंदी के शिकार लोगों को समर्पित कब्रिस्तान है।
अलेक्जेंडर वेसिलिव और येवजेनिय लेविनसन द्वारा डिजाइन किये गये इस स्मारक को 9 मई, 1960 में खोला गया था। द्वितीय विश्वयुद्ध के समय भूख व बमबारी में मारे गये नगर के 420000 नागरिकों तथा लेनिनग्राद मोर्चे के शहीद 50000 सैनिकों को यहाँ 186 सामूहिक कब्रों में दफनाया गया था। इसके प्रवेश द्वार के पास एक अखंड ज्योति स्थित है।यहाँ एक संगमरमर की तख्ती लगाईं हुई है जिस पर उकेरा हुआ है कि 4 सितंबर, 1941 से 22 जनवरी, 1944 तक 107158 बम आकाश से शहर पर गिराए गए, 148478 गोले दागे गए, 16744 पुरुषों की मृत्यु हुई 33782 घायल हुए थे तथा 641803 की भूख से मृत्यु हुई थी।
स्मारक के मध्य भाग में मातृभूमि की कांस्य प्रतिमा स्थित है। अखंड ज्योति से होकर ग्रेनाइट से बना 480 मीटर का मार्ग है जो इस भव्य प्रतिमा तक जाता है।
1 जून 2017 को भारत के प्रधानमंत्री नरेंद्र मोदी ने यहाँ आकर शहीदों को पुष्पांजलि अर्पित की थी।
पुरन पोली, महाराष्ट्र का प्रसिद्ध मीठा पकवान है। यह हरेक तीज त्योहार आदि के अवसरों पर बनाया जाता है। इसे आमटी के साथ खाया जाता है। गुड़ीपडवा पर्व पर इसे विशेष रूप से बनाया जाता है। पुरन पोली की मुख्य सामग्री चना दाल होती है और इसे गुड़ या शक्कर से मीठा स्वाद दिया जाता है। इसे भरवां मीठा परांठा कहा जा सकता है। हिन्दी भाषी इस स्वादिष्ट व्यंजन को पूरनपोली कहते हैं क्योंकि मराठी के ळ व्यंजन का उच्चारण हिन्दी में नहीं होता है तो इसकी निकटतम ध्वनि ल से काम चलाया जाता है। 
पूरणपोळी चने की दाल को शक्कर की चाशनी में उबालकर बनाई गयी मीठी पिट्ठी से बनती है। यह पिठ्ठी ही भरावन होता है जिसमें जायफल, इलायची, केसर और यथासंभव मेवा डाल कर सुस्वादु बनाया जाता है। इसमें पीले रंग के लिए चुटकी भर हल्दी भी डाली जा सकती है। चूंकि इसे ही मैदा या आटे की लोई में पूरा या भरा जाता है इसलिए पूरण नाम मिला। संस्कृत की पूर् धातु से बना है पूरण शब्द जिसका अर्थ ऊपर तक भरना, पूरा करना, आदि हैं। चूंकि ऊपर तक भरा होना ही सम्पूर्ण होना है सो पूरण में संतुष्टिकारक भाव भी हैं। मराठी में रोटी के लिए पोळी शब्द है। भाव हुआ भरवां रोटी। पोळी शब्द बना है पल् धातु से जिसमें विस्तार, फैलाव, संरक्षण का भाव निहित है इस तरह पोळी का अर्थ हुआ जिसे फैलाया गया हो। बेलने के प्रक्रिया से रोटी विस्तार ही पाती है। इसके बाद इसे तेल या शुद्ध घी से परांठे की तरह दोनों तरफ घी लगाकर अच्छी तरह लाल और करारा होने तक सेक लेते हैं। वैसे इसे महाराष्ट्र में करारा होने तक सेका जाता है, वहीं कर्नाटक और आंध्र प्रदेश आदि में इसे मुलायम ही रखते हैं। सिकने के बाद इसे गर्म या सामान्य कर परोसा जाता है। इसके साथ आमटी या खीर भी परोसी जाती है। चार सदस्यों के लिए पुरनपोली बनाने का समय है 40 मिनट। इसे बना कर 3-4 दिनों तक रखा भी जा सकता है।
सर ऑरिल स्टाइन ब्रिटिश पुरातत्वज्ञ थे।
उनका जन्म बुडापेस्ट तथा मृत्यु काबुल में हुई। इनकी शिक्षा प्रारंभ में वियना तथा तुविंगेन विश्वविद्यालयों में हुई किंतु उच्च शिक्षा ऑक्सफोर्ड तथा लंदन विश्वविद्यालयों में संपन्न हुई। शिक्षोपरांत वे भारत चले आए। सन् 1889 से सन् 1899 तक पंजाब विश्वविद्यालय के रजिस्ट्रार तथा लाहौर स्थित ओरिएंटल कालेज के प्रधानाचार्य के रूप में कार्य किया। भारत सरकार ने पुरातात्विक अनुसंधान एवं खोज के लिए इन्हें 1900 ई. में चीनी तुर्किस्तान भेज दिया। इस क्षेत्र में इन्होंने प्राचीन अवशेषों तथा बस्ती के स्थलों का प्रचुर अनुसंधान किया। पुन: सन् 1906 से 1908 तक इन्होंने मध्य एशिया तथा पश्चिमी चीन के विभिन्न भागों में महत्वपूर्ण पुरातात्विक खोज की। इनके अनुसंधानों से मध्य एशिया तथा समीपवर्ती भागों में मनुष्य के प्रारंभिक जीवन के विषय पर महत्वपूर्ण प्रकाश पड़ा और जलवायु परिवर्तन संबंधी संभावनाओं के भी कुछ तथ्य सामने आए।
1909 ई. में इन्हें भारतीय पुरातत्व विभाग में सुपरिंटेंडेंट नियुक्त किया गया। 1913-16 ई. में वे ईरान तथा मध्य एशिया गए और पुरातात्विक एवं भौगोलिक खोज की। इन यात्राओं तथा अनुसंधानों एवं प्राप्त तथ्यों का वर्णन उन्होंने लंदन से प्रकाशित जियोग्रैफिकल जर्नल के 1916 ई. वाले अंक में किया है। पुरातात्विक एवं भौगोलिक अनुसंधानों के लिए लंदन की रायल जियोग्रैफिकल सोसायटी ने इन्हें स्वर्णपदक से विभूषित किया।
इनकी रचनाओं में निम्नलिखित प्रमुख हैं -
निर्देशांक: 27°13′N 79°30′E / 27.22°N 79.50°E / 27.22; 79.50
रनवन छिबरामऊ, कन्नौज, उत्तर प्रदेश स्थित एक गाँव है।
अमेरिशियम एक रासायनिक तत्व है।
भारतीय अभिनेत्री ऐश्वर्या राय ने 40 से अधिक फ़िल्मों में काम किया है। अधिकतर उनकी फिल्म हिन्दी सिनेमा में है लेकिन उन्होंने तमिल और अंग्रेज़ी भाषा में भी कई फ़िल्म की हैं। उनकी पहली फ़िल्म मणिरत्नम् द्वारा निर्देशित तमिल फ़िल्म इरुवर थी। उन्होंने उसी वर्ष हिन्दी फ़िल्म और प्यार हो गया में काम किया। अगली बार जीन्स में वो दिखी। 1999 की फ़िल्म हम दिल दे चुके सनम से उन्हें व्यापक पहचान और प्रसिद्धि मिली। उस फ़िल्म के लिये उन्हें फ़िल्मफ़ेयर सर्वश्रेष्ठ अभिनेत्री पुरस्कार भी मिला। उसके बाद उनकी कई सफल फ़िल्म आई और उन्होंने हॉलिवुड में भी कई फ़िल्म की। पूर्ण सूची निम्न हैं।
[
  f =  {   k 0  x + b 0 , x < x 1    k 1  x + b 1 ,  x 1  < x < x 2    ⋯   k n  x + b n ,  x n  < x     {\displaystyle f={\begin{cases}k_{0}x+b_{0},\quad x<x_{1}\\k_{1}x+b_{1},\quad x_{1}<x<x_{2}\\\cdots \\k_{n}x+b_{n},\quad x_{n}<x\end{cases}}} 
उपरोक्त खण्डशः रैखिक फलन निम्नलिखित स्थिति में सतत होगा-
'सतत खण्डशः रैखिक फलन' को 'रैखिक स्प्लाइन' भी कहते हैं।
यह सिद्ध कर सकते हैं कि किसी भी सतत खण्डशः रैखिक फलन को निम्न प्रकार से प्रकट कर सकते हैं-
उपरोक्त गुणाकों में से केवल b को छोड़कर बाकी सभी को विभिन्न खण्डों की रेखाओं के प्रवणताओं के रूप में निम्न प्रकार से व्यक्त कर सकते है:
किसी भी सतत फलन को खण्डशः रैखिक फलन द्वारा निरूपित किया जा सकता है। सन्निकटन में जितनी शुद्धता की आवश्यकता होगी, इस फलन के खण्ड उतने ही छोटे किये जा सकते हैं।
बरहमपुर लोक सभा निर्वाचन क्षेत्र भारत के ओड़िशा राज्य का एक लोक सभा निर्वाचन क्षेत्र है।
शौनक एक संस्कृत वैयाकरण तथा ऋग्वेद प्रतिशाख्य, बृहद्देवता, चरणव्यूह तथा ऋग्वेद की छः अनुक्रमणिकाओं के रचयिता ऋषि हैं। वे कात्यायन और अश्वलायन के के गुरु माने जाते हैं। उन्होने ऋग्वेद की बश्कला और शाकला शाखाओं का एकीकरण किया। विष्णुपुराण के अनुसार शौनक गृतसमद के पुत्र थे।
अमेरिकन वाटर स्पैनियल गनडोग किस्म के कुत्तो की एक नसल है जिसके बारे में उत्तर अमेरिका के बहार ज्यादा नहीं जाना जाता. इसका वजन 11-20 किल्लो व उचाई 15-18 इंच तक हो सकती है।
निघ्वा, कुभीर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
संबन्ध स्वामी चोलकालीन तमिलनाडु के नवयुवक शैव कवि थे। संबंदर के अन्य नाम अलदै पिल्लैयर, पलरावोयार, मुतमिलविरहर, सम्बन्दर इत्यादि हैं। संबंदर, शैववाद के शक्तिशाली समर्थक थे। उन्होंने उपदेश दिया कि मुक्ति सत्पुत्र मार्ग से प्राप्त हो सकती है। भक्ति द्वारा ही भगवान के चरणकमल तक पहुँचा जा सकता है जो सर्वोच्च है एव सुख-दु:ख तथा अच्छे बुरे से ऊपर है।
संबंदर की रचनाओं की प्रसिद्धि एक हजार गीतों से है जो तीसरी तिरुमुरै में विभक्त है। इसके अंतर्गत केवल 348 तेवरम् हैं। संबंदर के तेवरम् अपने उपमा सौंदर्य, अर्थ एवं माधुर्य के कारण बेजोड़ हैं। संबंदर के जीवन तथा रचनाओं के संबंध में पर्याप्त जानकारी सुंदरार और अप्पार के तेवरमों में और सेक्किलर तथा नंबियंदर नंबी की रचनाओं में मिलती है।
प्रसिद्ध नालवारों में एक संबंध स्वामी का जन्म 7वीं शती ईसा के मध्य में तमिलनाडु राज्य के सिरकली में हुआ था। तीन वर्ष की बाल्यावस्था में जब उनके पिता मंदिर के तालाब में स्नान कर रहे थे, वे चिल्लाए "अम्मे अप्पा" इसपर भगवान शिव प्रगट हुए और पावर्ती ने दिव्य बालक को दूध पिलाया तथा शिवज्ञान प्रस्तुत किया। पिता की वापसी पर बालक ने अपना पहला "तेवरम" गाया।
अपने पिता के कंधों पर बैठकर संवंदर ने दक्षिण भारत के पवित्र स्थलों की यात्रा की। मार्ग में वे तेवरम् गाते और चमत्कार दिखाते चलते थे। इस प्रकार तिरुकोलक्का में उन्हें स्वर्ण मजीरा प्राप्त हुआ, तिरुनेलवोइल में उन्हें मोती की पालकी तथा छत्र प्राप्त हुआ। तिरुपचिलचिरमम् में उन्होंने मुखिया की पुत्री को रोग से मुक्त किया। तिरुमहल में उन्होंने सर्पदंश से मृत एक व्यापारी को पुनर्जीवित किया, तिरुवोइमूर में भगवान को प्रकट कर दिखाया; मदुरै में पांड्य राजा का भयंकर रोग ठीक किया। मदुरै में उन्होंने जैनों को चुनौती दी और उन्हें पराभूत किया।
नल्लुपेरुमनम में संबंदर ने नंबियंदर नंबि की पुत्री से विवाह किया। वैकासी मूल दिवस पर केवल सोलह वर्ष की उम्र में जब उन्होंने गाना गाया, तब एक दैवी ज्वाला दृष्टिगोचर हुई जिसमें वे अपनी पत्नी के साथ प्रविष्ट हुए।
का. सुब्रमनिया पिल्लै और सी. शिवज्ञानम पिल्लै के मूल्यवान शोधकार्यों द्वारा हमें संबंदर वर्षा उनके काल के संबंध में और भी अधिक बातें ज्ञात हुई हैं।
शादी के साइड इफ़ेक्ट्स एक हास्य हिन्दी फ़िल्म है। फ़िल्म का निर्देशन साकेत चौधरी ने किया है जिसमें अभिनय फ़रहान अख्तर, विद्या बालन, राम कपूर, वीर दास और हरिहरन ने किया है। फ़िल्म के निर्माता बालाजी मोशन पिक्चर्स और प्रीतीश नंदी कम्युनिकेशंस हैं। फ़िल्म 28 फ़रवरी 2014 को समीक्षकों से अच्छी समालोचनाओं के साथ जारी हुई।
फ़िल्म में एक युवा युगल सिद्धार्थ रॉय उर्फ़ सिड और तृषा सुखी वैवाहिक जीवन बिता रहे थे। एक दिन पता चलता है कि तृषा गर्भवती है। तृषा और सिड दोनों ही इस अवस्था के लिए तैयार नहीं थे। सिड एक संघर्षरत संगीतकार है और तृषा भी नौकरीपेशा है। इस वजह से वो पहले तो गर्भपात के बारे में सोचते हैं क्योंकि दोनों ही नहीं चाहते कि अभी बच्चा हो लेकिन बाद में वो अपना इरादा बदल देते हैं। दोनों की एक बच्ची होती है जिसका नाम 'मिली' है और बच्ची के जन्म के बाद सिड काफ़ी परेशान रहने लगता है। बच्ची की देखभाल के लिए तृषा अपनी नौकरी छोड़ देती है और ऐसी उम्मीद भी करती है कि सिड भी बच्ची के पालन-पोषण में पूरा योगदान दे।
फ़िल्म के संगीत निर्देशक प्रीतम चक्रबर्ती और संगीतकार अमिताभ भट्टाचार्य हैं। मिकी मकक्लेरी गीत "आहिस्ता आहिस्ता" के अतिथि संगीतज्ञ हैं।
बम्बलेश्वरी देवी मंदिर छत्तीसगढ़ के राजनांदगाँव जिले के डोंगरगढ़ में स्थित है। यह मन्दिर एक पहाड़ी के ऊपर 1600 फुट की ऊँचाई पर स्थित है। पहाड़ी के शिखर पर स्थित मंदिर को 'बड़ी बम्बलेश्वरी मन्दिर' कहते हैं जबकि इस परिसर से आधा किमी दूर नीचे स्थित मंदिर को 'छोटी बम्बलेश्वरी मन्दिर' कहते हैं। क्वार मास की नौरात्रि और चैत्र मास की नवरात्रि को यहाँ दर्शन के लिये भारी भीड़ एकत्र होती है। नौरात्रि में यहाँ 'ज्योतिकलश' प्रकाशित किया जाता है।
वेंपल्लि, सिर्पूर पट्टणं मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
प्रशांति निलयम की ऊँचाई पर स्थित), सत्य साईं बाबा द्वारा स्थापित मुख्य आश्रम का नाम है। प्रशांति निलयम, आन्ध्र प्रदेश के अनंतपुर जिले के पुट्टपर्थी, नामक एक छोटे से गांव जहां पर श्री सत्य साईं बाबा का जन्म हुआ था, में स्थित है। 
प्रशांति निलयम, का सरल भाषा में अर्थ " उच्चतम शांति का धाम" है। सत्य साईं बाबा इस आश्रम में अपने हजारों भक्तों को दैनिक रूप से अपने दर्शन दिया करते थे। सत्य साई बाबा आमतौर पर जून की शुरुआत से लेकर अगले वर्ष मार्च तक प्रशांति निलयम में उपस्थित रहते थे। 
सर जी नमस्कार मेरा नाम रंजीत सिंह है मैं देवरिया उत्तरप्रदेश में रहता हूँ मेरी आयु लगभग 40 साल है।मेरे दिल के 4 वॉल्व में से एक जाम हो गया है जिस वजह से मुझे बहुत दिक्कततो का सामना आये दिन करना पड़ रहा है।मैने एम्स दिल्ली में चिकित्सकीय उपचार कराया हुवा है वहाँ के डॉक्टर मुझे उस वॉल्व को बदलने की सलाह दे रहे हैं।मगर वँहा वेटिंग इतनी लंबी है कि मुझे लगता है कि मेरा नंबर आने तक मेरे सांथ कुछ अनहोनी ना घटित हो जाये।मेरे घर पे छोटे छोटे दो बच्चे एवम् एक बीबी है जो कि पूर्णतः मुझपे आश्रित है,इस बीमारी के वजह से पिछले कुछ दिनों सेमैं कुछ काम भी नहीं कर पा रहा हूँ ।अतः आपसे निवेदन है कि कृपया कुछ कीजिये कि मैं भी अपने जीवन के प्रवाह में लौट सकू और अपने परिवार का भरण पोषण कर संकु।धन्यवाद आपके जवाब के प्रतीक्षा में
इन फसलों को बोते समय अधिक तापमान एवं आर्द्रता तथा पकते समय शुष्क वातावरण की आवश्यकता होती है। उत्तर भारत में इनको जून-जुलाई में बोते हैं और इन्हें अक्टूबर के आसपास काटा जाता है।
अरबी भाषा में 'ख़रीफ़' शब्द का मतलब 'पतझड़' है। ख़रीफ़ की फ़सल अक्टूबर में पतझड़ के मौसम में तैयार होती है इसलिए इसे इस नाम से बुलाया जाता है।
बलवंत पांडुरंग अण्णा साहब किर्लोस्कर मराठी रंगमंच के आदि संगीत-नाटककार थे। 
आपका जन्म महाराष्ट्र के बेलगाँव जिले के एक गाँव में हुआ था। विद्याध्ययन के लिए 1863 में पूना भेजे गए किंतु संगीत और नाटक में आरंभ से ही रुचि होने के कारण स्कूली पढ़ाई में मन नहीं लगा। पढ़ाई छोड़कर आपने अध्यापक, सिपाही आदि की नौकरी की पर उनके जीवन का विकास नाटक के क्षेत्र में ही हुआ। उन्होंने 1866 में भारत शास्त्रोत्तेजक मंडली की स्थापना की और अपने लिखे नाटक श्री शंकर-दिग्विजय और 'अलाउद्दीन' का मंचन किया। इसमें उन्हें पर्याप्त सफलता मिली। इससे उत्साहित होकर उन्होंने अपने सहकर्मियों के साथ मिलकर किर्लोस्कर संगीत नाटक मंडली के नाम से एक व्यावसायिक संस्था की स्थापना की और 1880 ई. में पूना में अभिज्ञान शाकुंतल का मराठी संगीत रूपक संगीत शाकुंतल प्रस्तुत किया। इस नाटक की सफलता ने मराठी रंगमंच में एक नया युग उपस्थित कर दिया। किर्लोस्कर ने 'संगीत शाकुंतल' के अतिरिक्त सौभद्र रामराज्य वियोग आदि अन्य कई नाटक लिखे और वे सभी समादरित हुए। 
42 वर्ष की अवस्था में आपका 1885 ई. में देहांत हो गया।
के.मार्कापुरं में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
खुज़्दार से आये कार्यकर्ता थे नईम साबिरनईम साबिर ख़ुज़दार, बलूचिस्तान, के एक प्रमुख सामाज सेवक और मानवाधिकार कार्यकर्ता थे। वह 1997 से पाकिस्तान के मानवाधिकार आयोग से जुड़े रहे और इस ज़िले में मानवाधिकारों का प्रचार कर रहे थे। इससे कुछ समय पूर्व वह आयोग को विद्यार्थियों, वकीलों, राजनीतिज्ञों और अन्य नागरिकों के अचानक गायब होने और बाद में गोलियों से छलनी, टुकड़े-टुकड़े हालत में कूड़ेदानों मिलने वाली लाशों के मामलों को दर्ज करने में मदद करते रहे थे। 
साबिर को दो सशक्त मोटर-साईकिल सवार लोगों ने मार्च 2011 में गोलियों से भून कर मार डाला। बलूच मसलह दिफ़ाई तंज़ीम नामक एक संगठन ने बाद में इस हत्या की ज़िम्मेदारी ली। माना जाता है कि हत्या का कारण पाकिस्तान के केन्द्रीय नेत्रित्व द्वारा तेल और गैस से मालामाल बलूचिस्तान पर अपना पूर्ण नियंत्रण बनाए रखने का प्रयास है।
नईम साबिर की हत्या की निन्दा पाकिस्तान ही में नहीं बल्कि भारत और विश्व-स्तर पर भी की गई। भारत के एक पत्रकार सुभाष गाताड़े ने अपने एक लेख में लिखा है एक ही वर्ष में पाकिस्तान में पंजाब के राज्यपाल रहे सलमान तासीर की मौत के दो माह बाद मारे गए शाहबाज बट्टी या बलूचिस्तान में पाकिस्तान के मानवाधिकार आयोग के समन्वयक नईम साबिर, बलुचिस्तान विश्वविद्यालय की प्रोफेसर नाजिमा तालिब, भूमाफिया के खिलाफ संघर्षरत निसार बलोच, हाजी गनी और अबु बकर जैसे मछुआरे जिन्होंने किनारे बने मैंग्रूव के पेड़ों की तबाही की सरकारी कोशिशों को पुरजोर विरोध किया था और उन तमाम पत्रकार जो उस साल मारे गए थे, इस देश के लोगों में नई सोच ला रही हैं जो धार्मिक राजनीति ही नहीं बल्कि धर्म ही से लोगों को दूर कर रही ही है। इसी की मिसाल पाकिस्तान में 'पाकिस्तान अथेइस्ट एण्ड अगनॉस्टिक्स' अर्थात पाकिस्तान के नास्तिक एवम अज्ञेयवादी नामक एक समूह की स्थापना हुई है, जिनकी तादाद धीरे धीरे बढ़ रही है और जिसका प्रतीक वह वेबसाइट है जो इस समूह ने शुरू किया था। यह वेबसाइट हाल के वर्षों में काफ़ी लोकप्रिय हो चुकी है।
समुद्रफेनी सेपाइडा जीववैज्ञानिक गण के समुद्री प्राणी होते हैं। ओक्टोपस, स्क्विड और नौटिलस के साथ समुद्रफेनियाँ शीर्षपाद जीववैज्ञानिक वर्ग के सदस्य हैं। समुद्रफेनियों की यह विषेशता है कि उनका शंख उनके शरीर के बाहर होने कि बजाये उनके शरीर के अंदर होता है। ऐरागोनाइट से बना यह भीतरी शंख खोखला होता है और समुद्रफेनी के शरीर को ढांचा प्रदान करने के साथ-साथ इसमें गैस भरकर समुद्रफेनी सहजता से समुद्र में ऊपर-नीचे की गहराईयों में जाने में सक्षम है।
समुद्रफेनियों की आँख का भीतरी काला भाग W-आकार का होता है। ओक्टोपसों की तरह इनकी भी आठ भुजाएँ होती हैं और दो लम्बें टेंटेकल भुजाएँ होती हैं जिनसे यह अपने ग्रास को पकड़ सकते हैं। इनके मस्तिष्क और व्यवहार से यह अनुमान लगाया गया है कि यह सबसे बुद्धिमान अकशेरुकी प्राणियों में से एक हैं।
W-आकार की आँख
नर और मादा समुद्रफेनी
समुद्रफेनी छुपने के लिये रंग बदल लेता है
एक समुद्रफेनी